S-1367/2020

Dómur

Mál þetta, sem dómtekið var 28. maí 2020, var höfðað með ákæru, útgefinni af lögreglustjóranum á höfuðborgarsvæðinu 25. febrúar 2020, á hendur:

„A-kk-nf G-kk-nf B-x-x, […] fyrir:

I.

Ólögmæta meðferð fundins fjár og vopnalagabrot með því að hafa þriðjudaginn 10. október 2017 kastað eign sinni á haglabyssu af gerðinni Marocchi, sem og riffil og loftskammbyssu, sem hafði verið stolið úr geymslu að […] í Reykjavík, og ákærði fann í skógarrjóðri þar skammt frá og þaðan farið með skotvopnin að […] í Reykjavík, þar sem hann skildi eftir haglabyssuna og riffilinn í vörslum […], en sjálfur haldið eftir loftskammbyssunni sem hann var með innanklæða við handtöku síðar sama dag.

[...]

Telst þetta varða við 246. gr. almennra hegningarlaga nr. 19/1940 og 1. mgr. 21. gr., sbr. 1. mgr. 36. gr. vopnalaga nr. 16/1998.

II.

Þjófnað með því að hafa mánudaginn 8. janúar 2018, í húsnæði deildar […] á Landspítala við Hringbraut, stolið nokkru magni af sterkum ávanabindandi lyfjum, iPadspjöldtölvu og fjórum Samsungfarsímum.

[...]

Telst þetta varða við 1. mgr. 244. gr. almennra hegningarlaga nr. 19/1940.

III.

Umferðarlagabrot með því að hafa mánudaginn 8. janúar 2018 ekið bifreiðinni […] sviptur ökurétti um Viðarhöfða í Reykjavík við Stórhöfða.

Telst þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

[...]

IV.

Umferðarlagabrot með því að hafa föstudaginn 9. nóvember 2018 ekið bifreiðinni […] sviptur ökurétti norður Hólaberg í Reykjavík á móts við hús […].

[...]

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

V.

Umferðarlagabrot með því að hafa sunnudaginn 20. janúar 2019 ekið bifreiðinni […] sviptur ökurétti um norður Vesturberg í Reykjavík á vegarkafla við Vesturhóla.

[...]

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

VI.

Umferðarlagabrot með því að hafa þriðjudaginn 7. maí 2019 ekið bifreiðinni […] sviptur ökurétti um norður Höfðabakka í Reykjavík á vegarkafla við Fálkabakka.

[...]

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1988. Samkvæmt framlögðu sakavottorði, dagsettu 19. febrúar 2020, á hann að baki nokkurn sakaferil, allt aftur til ársins 2004. Frá því að ákærði varð fullra 18 ára gamall hefur honum verið gerð refsing fyrir ýmiss konar brot samkvæmt almennum hegningarlögum en einnig samkvæmt sérrefsilögum. Með dómi Héraðsdóms Suðurlands 27. apríl 2009 var ákærði dæmdur til að greiða 200.000 króna sekt fyrir akstur undir áhrifum ávana og fíkniefna, auk þess sem hann var sviptur ökuréttindum í 2 ár frá 18. maí 2009. Ákærði var dæmdur í 60 daga fangelsi með dómi Héraðsdóms Reykjavíkur 8. janúar 2010 fyrir akstur sviptur ökuréttindum og undir áhrifum áfengis og ávana og fíkniefna, auk þess sem ákærði var sviptur ökuréttindum ævilangt frá dómsuppsögu. Með viðurlagaákvörðun Héraðsdóms Reykjavíkur 19. mars 2014 var ákærða gerð 100.000 króna sekt fyrir akstur sviptur ökuréttindum. Ákærði var dæmdur til 45 daga fangelsisrefsingar með dómi Héraðsdóms Reykjavíkur 6. nóvember 2014 fyrir akstur sviptur ökuréttindum. Þann 29. apríl 2016 kvað Héraðsdómur Vesturlands upp dóm yfir ákærða þar sem hann var dæmdur í 8 mánaða fangelsi fyrir þjófnað og eignaspjöll. Með dómi Héraðsdóms Suðurlands 28. september 2016 var ákærða gerður hegningarauki við síðastgreindan dóm, 30 daga fangelsi, fyrir vörslur ávana og fíkniefna og rangar sakargiftir. Nú síðast var ákærði dæmdur í 5 mánaða fangelsi fyrir akstur sviptur ökuréttindum og undir áhrifum ávana og fíkniefna og nytjastuld. Að öðru leyti hefur sakaferill ákærða ekki áhrif við ákvörðun refsingar nú.

Við ákvörðun refsingar í máli þessu verður litið til þess að ákærða er nú í fimmta sinn gerð refsing fyrir akstur sviptur ökuréttindum og í þriðja sinn fyrir auðgunarbrot, allt innan ítrekunartíma í skilningi 71. gr. almennra hegningarlaga nr. 19/1940 og 2. mgr. 256. gr. laganna hvað varðar auðgungarbrot.

Á hinn bóginn horfir til refsimildunar sú staðreynd að ákærði aðstoðaði við að upplýsa brot sín samkvæmt II. ákærulið á rannsóknarstigi, sem og skýlaus játning ákærða á sakargiftum fyrir dómi, sbr. 8. og 9. tl. 1. mgr. 70. gr. almennra hegningarlaga. Einnig er litið til þess langa tíma sem liðinn er frá þeim brotum sem ákært er fyrir í máli þessu, einkum samkvæmt ákæruliðum nr. I.IV., en ákærða verður ekki kennt um þá töf.

Að framangreindu virtu og með hliðsjón af sakarefni málsins þykir refsing ákærða hæfilega ákveðin fangelsi í 9 mánuði. Til frádráttar kemur gæsluvarðhald sem ákærði sætti frá 11. janúar 2018 til 17. janúar 2018 vegna ákæruliðar nr. 2 í málinu.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 137.640 krónur, að meðtöldum virðisaukaskatti.

Af hálfu ákæruvaldsins flutti málið K-kk-nf S-kk-nf E-kk-nf aðstoðarsaksóknara fyrir B-kk-þf E-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-kk-nf G-kk-nf B-x-x, sæti fangelsi í 9 mánuði. Til frádráttar kemur gæsluvarðhald hans frá 11. janúar 2018 til 17. janúar 2018.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 137.640 krónur.

B-kvk-nf V-kvk-nf

D Ó M S O R Ð:

Ákærði, A-kk-nf G-kk-nf B-x-x, sæti fangelsi í 9 mánuði. Til frádráttar kemur gæsluvarðhald hans frá 11. janúar 2018 til 17. janúar 2018.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 137.640 krónur.

B-kvk-nf V-kvk-nf